钦定古今图书集成/明伦汇编/官常典/第751卷 > 郦孕昌〈子尚英〉
## 钦定古今图书集成/明伦汇编/官常典/第751卷 > 郦孕昌〈子尚英〉

按《绍兴府志》：“孕昌，字叔典，诸暨人。由邑庠入国学，循
例积分授山东沂州同知。值恭顺王以兵辟湖广，孕
昌随征，著有劳绩，判永州府。王凯旋，仅留镇兵驻防。
未几，有敌骑围城，乃以粮尽援绝，城陷，孕昌及妻黄
氏、李氏、子尚英悉死之。赠湖广按察司佥事，荫一子，
祀乡贤。”